கேள்வி: அட்சயப் பாத்திரம் - மணிமேகலையில் என்பது என்ன?
பதில்: மணிமேகலை (காப்பியம்) இலக்கியத்தில் குறிப்பிடப்படும் அமுதசுரபியும் அட்சயப் பாத்திரத்தை ஒத்த ஒரு பாத்திரமே. சிந்தாதேவியால் ஆபுத்திரன் தரப்பட்ட அமுதசுரபியைக் கொண்டு உயிர்களது பசிப்பிணியைப் போக்கி வந்தான். அவன், வாழ்வோர் யாருமில்லாத மணிபல்லவம் சேர்ந்தபோது பிற உயிர்களைக் காக்கும் பாத்திரத்தைக் கொண்டு தன்னுயிரை மட்டும் காக்க விரும்பாதவனாய், அதைக் கோமுகி என்னும் பொய்கையில் விட்டு விட்டு உயிர் துறந்தான். பிற்காலத்தில் மணிபல்லவத்துக்கு வந்த மணிமேகலையின் கைகளில் அமுதசுரபி வந்து சேர்ந்தது. அவள் காவிரிப்பூம்பட்டினம் வந்து, துறவுக்கோலம் பூண்டு, அதைக் கையிலேந்தி, ஆதிரை என்னும் கற்பிற் சிறந்தவளிடம் முதலிற் பிச்சை ஏற்றனள். அவள், 'உலகமெங்கும் பசிப்பிணி நீங்குக' எனக் கூறி அதில் பிச்சை இட்டாள். அதிலிருந்து ஒரு பிடி சோறு வாங்கியுண்டு, காயசண்டிகை என்னும் விஞ்சையர் பெண்ணொருத்தி தனக்கிருந்த தீராப் பசி நோய் என்னும் நோயிலிருந்து விடுபட்டாள். பின்னர் மணிமேகலை, உலகவறவி என்னும் ஊரம்பலம் சேர்ந்து, பலருக்கும் பசிப்பிணியைப் போக்கி வந்தாள்.